Els comerciants i agents governamentals britànics van començar a subministrar armes als indis que vivian als Estats Units després de la Revolució Americana amb l'esperança que, si esclatés una guerra, lluitessin al bàndol britànic, i van planejar establir una nació índia a la zona d'Ohio-Wisconsin per bloquejar l'expansió nord-americana. Els Estats Units van protestar i finalment van declarar la guerra el 1812. La majoria de les tribus índies van donar suport als britànics, especialment la Confederació de Tecumseh, que va rebre 25.000 armes britàniques, però finalment van ser derrotades pel general William Henry Harrison. La guerra de 1812 es va estendre també a les rivalitats índies. La proposta britànica de crear una zona índia amortidora a Ohio i Michigan es va col·lapsar després que la coalició índia s'enfonsés, i les febles garanties de l'article IX del Tractat de Gant, pel que fa al tracte dels indis nord-americans van ser ignorades. Els nadius americans mai més no van poder trobar aliats externs ni van poder amenaçar amb fer retrocedir la frontera nord-americana.